Velike poplave u Evropi. 19/8/02 - 2002-08-19
Evropa, ovih dana, trpi poljedice jakih poplava.
Vlasti istočnog dijela Njemačke organiziraju nove evakuacije u vrijeme dok narastajući vodostaj rijeka Elbe i Mulde prijete gradovima i tvornicama kemikalija na ovom području. U posljednjih nekoliko dana evakuirano je najmanje 80 hiljada ljudi, u vrijeme dok spasilačke ekipe i volonteri danonoćno rade kako bi vrećama obložili nasipe i podigli pregrade, te time zaustavili nadolazeću voda koja stremi prema Sjevernom moru. Nešto ranije, rijeka Elba se izlila iz svog korita i preplavila istorijski grad Wittenberg, premda zvaničnici kažu da se jezgro grada ne nalazi u direktnoj opasnosti. Njemačka vlada je danas izjavila da će usljed poplava odgoditi plan smanjenja budžeta za 2003 godinu. U Mađarskoj, u glavnom gradu Budimpešti je vodostaj Dunava dostigao rekord, premda je u samom gradu izbjegnuta veća šteta. Dunav se izlio na puteve i skoro je odnio zgradu mađarskog parlamenta, mada se zvaničnici nadaju da će brane i nasipi odoljeti poplavama. U međuvremenu poplave u Češkoj Republici i Drezdenu u Nejmačkoj jenjavaju. Evropska Unija se suglasila o korištenju sredstava iz svojih fondova za pomoć zemljama najteže pogođenim teškim poplavama u kojima je poginulo više od 100 osoba. O otklanjanju posljedica od poplava jučer su u Berlinu najviši predstavnici Njemačke, Austrije, Češke i Slovačke razgovarali sa predsjednikom Evropske komisije Romanom Prodijem. Evropska investiciona banka je ponudila kredit u vrijednosti od jeden milijarde dolara sa niskom kamatnom stopom zemljama koje su pogođene poplavama.